
FINANSŲ VALDYMO BEI APSKAITOS INFORMACINĖS SISTEMOS LABBIS 
PALAIKYMO IR APTARNAVIMO PASLAUGŲ PIRKIMO
TECHNINĖ SPECIFIKACIJA

I. PIRKIMO OBJEKTAS

1. Pirkimo objektas – Labbis integruotos finansų valdymo sistemos (Labbis IV bei Bonus 6) palaikymo ir aptarnavimo paslaugos.

II. BENDRIEJI REIKALAVIMAI

2. Techninėje specifikacijoje naudojamos sąvokos:
Užsakovas – Šalčininkų rajono savivaldybės administracija;
Paslaugų teikėjas – sistemos palaikymą ir aptarnavimą  teikianti įmonė;
Paslaugos – pirkimo objekte aprašytos paslaugos;
Sutartis – paslaugų teikimo sutartis tarp Užsakovo ir Paslaugų teikėjo;
Labbis Integruota finansų valdymo sistema (toliau - Sistema) – Užsakovo ir jai pavaldžiose įstaigose yra įdiegtos tarpusavyje integruotos informacinės sistemos: 
•	Finansų ir apskaitos valdymo (Labbis IV); 
•	Personalo valdymo ir darbo užmokesčio skaičiavimo (Bonus 6); 
Reakcijos laikas – laikas, per kurį Paslaugų teikėjas sureaguoti į Kliento Pranešimą, paskirti atsakingą asmenį (-nis) ir informuoti apie tai Klientą.
Sprendimo laikas – laikas, per kurį Paslaugų teikėjas išsprendžia Pranešimą, pagal šioje techninėje specifikacijoje numatytą tvarką ir pažymi incidento pašalinimo faktą Paslaugų teikėjo klientų aptarnavimo sistemoje (Help Desk). Sprendimo laikas pradedamas skaičiuoti pasibaigus Reagavimo laikui.

II. REIKALAVIMAI SISTEMOS PALAIKYMO PASLAUGOMS 

3.  Programavimas (tame tarpe ir klaidų taisymas) – programinės įrangos korekcijos, kurios būtinos norint išspęsti programinės įrangos klaidą.
4. Programos testavimas – testavimo paslaugos (po sistemos klaidos taisymo, atnaujinimo, tobulinimo, programos pakeitimų dėl LR įstatymų pasikeitimų ar kitų programavimo veiksmų) - Sistema testuojama po programavimo veiksmų atlikimo, testavimas vyksta Paslaugų teikėjo aplinkoje. Testavimo paslaugos tikslas – užtikrinti tinkamą programos veikimą realioje Užsakovo aplinkoje.
5. Programos tobulinimas – sistemos tobulinimas, nauji sisteminiai pakeitimai. Išleidžiami ir pateikiami Užsakovui su nauja versija. Pakeitimus Užsakovas gali matyti pakeitimų ataskaitoje.
6. Duomenų suderinamumas (dėl sistemos klaidos, atnaujinimo, patobulinimo ar kitų programavimo veiksmų) – Užsakovo duomenų tikrinimo paslauga, kuomet duomenų tikrinimas būtinas spendžiant programinės įrangos klaidą.
7. Programavimas dėl įstatymų pasikeitimų – Programavimo veiksmai, sąlygoti LR įstatymų pasikeitimų. Turi būti užtikrintas sistemos atitikimas teisės aktų reikalavimams keičiantis teisės aktams.
8. Paslaugų teikėjas garantuoja, kad priežiūros laikotarpiu Užsakovas turės naujausią Sistemos versiją su visomis tos versijos funkcijomis.
9. Paslaugų teikėjas įsipareigoja išlaikyti turimą Sistemos funkcionalumą arba pakeisti jį ne blogesniu analogišku. 
10. Atsiradus naujai programinės įrangos versijai Užsakovas informuojamas Klientų aptarnavimo sistemoje bei elektroniniu paštu Sutartyje nurodytais kontaktais.
11. Programinės įrangos naujinimus atlieka Paslaugų teikėjas, tik tuomet kai su Užsakovu suderina diegimo laiką, trukmę ir turinį (Paslaugų teikėjas pateikia trumpą aprašymą, kokios funkcijos naujinamos ar klaidos taisomos, aprašymas turi būti teikiamas elektroniniu paštu Sutartyje nurodytais kontaktais).
12. Paslaugų teikėjas įsipareigoja atnaujinti visas turimas Sistemos aplikacijas vienu kartu, išskyrus tuos atvejus kuomet turima realizacija yra nesuderinama su atnaujinama versija arba visų versijų naujinimas vienu kartu nėra tikslingas. Paslaugų teikėjas prieš naujindamas apie tai informuoja Užsakovą (elektroninių paštu Sutartyje nurodytais kontaktais).
[bookmark: _Hlk177474723]13. Palaikymo paslaugos apima Programos naujų versijų pateikimą dėl:
13.1  LR įstatymų pasikeitimo;
13.2  Gamintojo Sistemos patobulinimo (angl. „upgrade“);
13.3 Gamintojo atnaujintų programos versijų, susijusių su klaidų taisymu (angl. „bug fix“), išleidimo. Programos suderinamumo užtikrinimo su aplinka, kurioje veikia Sistema (Užsakovo aplinka atitinka pradinius Programos gamintojo reikalavimus).
14. Programos klaidų, apimančių kodo, dizaino ir verslo logikos klaidas, taisymas (angl. „bug fix“), kai šios klaidos yra taisomos ne naujos versijos išleidimo būdu.
15. Duomenų tvarkymas (tikrinimas, taisymas ir panašiai), kai duomenų tvarkymas yra būtinas spendžiant Sistemos klaidą.

	PALAIKYMO PASLAUGA

	Paslauga
	Aprašymas

	Paslaugos teikimo sąlygos

	[bookmark: _Hlk92202899]Naujų versijų tiekimo (pateikimo) Klientui tvarka, kai programa talpinama Kliento resursuose
	1. Naujos versijos yra diegiamos Kliento serveriuose.
2. Naujos versijos turi būti leidžiamos pagal poreikį bei LR įstatymų pasikeitimo atveju – tokiu būdu, kad būtų užtikrintas atitikimas LR įstatymams.

	Kiti bendri įsipareigojimai

	Klaidų taisymo tvarka
	1. Klaidos ištaisomos ne vėliau nei per 2 (du) mėnesius. 
2. Klientas sutinka, kad esant situacijai, kai Paslaugų teikėjas negali ištaisyti klaidos per numatytą terminą, Paslaugų teikėjas gali siūlyti kitą protingą Klaidos sprendimo terminą. Tokiu atveju, tiekėjas kartu turi pasiūlyti ir laikinąjį sprendimą, leidžiantį Klientui dirbti su Programa išvengiant klaidos.

	Informacijos teikimas Klientui
	1. Informavimas HelpDesk sistemos priemonėmis bei elektroniniu paštu apie:
1.1. Pasikeitimus operacinėse sistemose ar sisteminėje programinėje įrangoje, kurie būtini programos korektiškam veikimui;
1.2. Pakeitimus, kurie skelbiami interneto tinklalapyje www.labbis.lt ir/arba pagalbos svetainėje http://help.labbis.lt;
1.3. Naujas versijas, pasikeitimus versijose;
1.4. Atnaujintus Programos vartotojų vadovų aprašymus.



III. REIKALAVIMAI SISTEMOS APTARNAVIMO PASLAUGOMS

16. Aptarnavimo paslaugos teikiamos visų Paslaugų teikėjo prižiūrimų sistemų (Pirkimo objektas) administravimo (programinių ir techninių komponenčių, iš kurių yra sudarytos sistemos ir visų integracinių sąsajų), eksploatavimo, modifikavimų siūlymų, naudotinų technologinių sprendimų, klausimais.

2 lentelė
	APTARNAVIMO PASLAUGOS

	Nr.
	Paslaugos pavadinimas
	Aprašymas 

	1.
	Konsultavimas nuotoliniu būdu
	Klientui suteikiama konsultacija per HelpDesk sistemą arba prisijungus prie Kliento programos ar Kliento darbo vietos (pavyzdžiui, per Team Viewer, Ammy ir pan.).

	2.
	Konsultavimas telefonu
	Klientui suteikiama konsultacija telefonu (nesijungiant prie Kliento darbo vietos ar programos).

	3.
	Sistemos naujinimas (instaliavimas)
	Klientui atnaujinama Programa (instaliuojama nauja Programos versija). Į paslaugos apimtį įeina ir Paslaugų teikėjo atliekamas Programos pasileidimo testavimas po atnaujinimo.

	4.
	Duomenų tikrinimas, tvarkymas
	Tikrinami duomenys ieškant juose netikslumų, koreguojami netikslūs duomenys ir panašiai. Jeigu tikrinimo metu paaiškėja, kad duomenys nekorektiški dėl PROGRAMOS klaidų, tai vertinama kaip Palaikymo paslaugų dalis, tad nėra apmokestinama papildomai.

	5.
	Pirminė/preliminari analizė
	Preliminari Kliento poreikio ar esamos situacijos analizės paslauga, skirta pasiūlymui pateikti.

	7.
	Pasiūlymo rengimas
	Parengiamas ir Klientui pateikiamas komercinis pasiūlymas.

	8.
	Konfigūravimas dėl LR įstatymų pasikeitimų
	Kliento naudojamų parametrų konfigūravimas, reikalingas dėl LR įstatymų pasikeitimo. Pavyzdžiui, koreguojami esami šablonai, koreguojamos formulės, keičiami esami programos nustatymai, keičiami programos parametrai. Konfigūravimo paslaugos apima tik tas paslaugas, kurias galima atlikti programos priemonėmis be programavimo. 



17. Paslaugų teikėjas įsipareigoja nemokamai naujinti bei tinkamai sukonfigūruoti programinę įrangą pasikeitus Lietuvos Respublikos teisės aktams ar Europos Sąjungos direktyvoms. 
18. Paslaugų teikėjas įsipareigoja Užsakovo prašymu nemokamai atlikti poreikio ar esamos situacijos analizę.
[bookmark: _Hlk177467188][bookmark: _Hlk177474757]19. Visos II skyriuje nurodytos paslaugos. susijusios su sistemos palaikymu (naujinimais, patobulinimais, klaidų taisymais ir kt.), turi būti teikiamos kartu su visais reikalingais įdiegimo, duomenų tvarkymo ir konfigūravimo darbais, klaidų patikrinimu ir pan. iki pilno Sistemos veikimo.
20. Sistemos aptarnavimo paslaugos turi būti teikiamos visą sutarties galiojimo laiką, netaikant jokių papildomų apribojimų pagal valandas. 
21. Aptarnavimo paslaugos apima:
21.1.  Konsultavimo paslauga nuotoliniu būdu;
21.2.  Konsultacijos telefonu;
21.3.  Sistemos naujinimas;
21.4.  Duomenų tikrinimas (duomenų korektiškumas ar pan.);
21.5.  Pirminė/Preliminari analizė;
21.6.  Pasiūlymų rengimas;
21.7.  Konfigūravimas dėl įstatymų pasikeitimų;
21.8.  Aptarnavimo paslaugų aprašymai.

IV. REIKALAVIMAI PASLAUGŲ KOKYBEI

22. Aptarnavimo paslaugų apimtys yra neribojamos.
23. Konsultacijos teikiamos telefonu ir/arba Klientų aptarnavimo sistemoje (Help Desk). Paslaugų teikėjas šioje sistemoje, Užsakovui prieinamoje vietoje talpina naujienas.
24. Incidentų šalinimas turi būti pradedamas per nustatytą reagavimo į pranešimą apie Sistemos sutrikimą laiką (Reakcijos laikas) ir atliktas per nustatytą incidento pašalinimo laiką (Sprendimo laikas).
25. Reakcijos laikas ir Sprendimo laikas priklauso nuo incidento tipo, kuris nustatomas pagal incidento įtaką Užsakovo veiklai.
26. Paslaugų teikėjas turi užtikrinti tokius Reakcijos bei Sprendimo laikus:

	Incidento tipas
	Poveikio aprašymas
	Reakcijos laikas darbo val.
	Sprendimo laikas darbo val.

	Kritinis
	· Sistema arba kritinis jos funkcionalumas neveikia, arba 
· Neveikia programos funkcionalumas ir Klientas dėl to negali tęsti savo veiklos, ir nėra alternatyvaus funkcionalumo (kelio) apėjimui, arba
· Užfiksuotas duomenų praradimas arba duomenų sugadinimas, arba
· Užsakovas negali tęsti veiklos.
	4
	6

	Svarbus
	· Dalis Sistemos funkcionalumo neveikia arba duoda klaidingą rezultatą ir nėra alternatyvaus funkcionalumo/kelio klaidos apėjimui, arba
· Sistemos sutrikimas neįtakoja Užsakovo pagrindinės veiklos.
	4
	8

	Minimalus
	· Sistema veikia ir Užsakovas gali vykdyti savo veiklą, arba
· Klaidos pranešimas Sistemoje, tačiau yra alternatyvus funkcionalumas/kelias klaidos apėjimui, arba
· Neteisinga Sistemos veiksena, nedaranti poveikio kitų funkcijų veikimui ir neįtakojantis rezultatų teisingumo; 
	6
	16

	Nominalus
	· Klausimas dėl Sistemos funkcionalumo ir konfigūracijos, arba
· Klausimas ar poreikis Sistemos vystymui ar kito tipo paslaugoms, arba
· Sistemos patobulinimo užklausa.
	8
	32



27. Klientas yra atsakingas už Pranešimų registravimą HelpDesk sistemoje, pagal joje nurodytus reikalavimus, apimant, bet neapsiribojant, teisingą Pranešimo tipo priskyrimą (Kritinio, Svarbaus, Minimalaus ar Nominalaus poveikio Pranešimas). Klientui priskyrus neteisingą Pranešimo tipą, Paslaugų teikėjas gali jį pakeisti apie šį pakeitimą informuodamas Klientą bei paaiškindamas keitimo priežastį. 
28. Klientas sutinka, kad esant situacijai, kai Paslaugų teikėjas negali išspręsti Pranešimo per SLA numatytą terminą, Paslaugų teikėjas gali siūlyti kitą protingą Pranešimo sprendimo terminą. Tokiu atveju, tiekėjas kartu turi pasiūlyti ir laikinąjį sprendimą, leidžiantį Klientui dirbti su Programa.
29. Turi būti galimybė visus sutrikimus registruoti Klientų aptarnavimo sistemoje (angl. Help Desk).
30. Klientų aptarnavimo sistemos vartotojų skaičius nėra ribojamas.
31. Paslaugų teikėjo Klientų aptarnavimo sistemoje turi būti galimybė Užsakovui registruoti užklausas (24x7x365) internetu (apsaugotu SSL protokolu kanalu – savitarnos svetainė). 
32. Turi būti galimybė prisiskambinti Klientų aptarnavimo skyriui darbo dienomis nuo 8:00 iki 17:00 val. ir skambučiai į kurį nebūtų apmokestinami padidintu tarifu.
33. Klientų aptarnavimo sistema turi užtikrinti galimybę Užsakovo įgaliotiems naudotojams registruoti incidentus, problemas sutrikimus bei gedimus susijusius su paslaugos teikimu, ir stebėti jų būseną.
34. Klientų aptarnavimo sistema turi užtikrinti registruojant incidentus, problemas, sutrikimus, gedimus bei keičiantis jų statusui atsakingų Užsakovo įgaliotų naudotojų informavimą žinute elektroniniu paštu.
35. Klientų aptarnavimo sistema turi užtikrinti automatinį Užsakovo įgaliotų naudotojų informavimą elektroniniu paštu apie pranešimo užregistravimą pagalbos sistemoje jei apie jį buvo pranešta ne internetu.
36. Klientų aptarnavimo sistema turi užtikrinti Užsakovo įgaliotiems naudotojams gauti ataskaitas įvairiais pjūviais (registracijos ir uždarymo laiką, produktą, incidento tipą, incidento aprašymą, būseną, pranešimo autorių).
37. Klientų aptarnavimo sistema privalo teikti informaciją apie visų registruotų užklausų, susijusių su teikiamomis paslaugomis, eigą ir būseną internetu (Savitarnos svetainė) ir telefonu (pagal poreikį).
38. Turi būti galimybė pagal Užsakovo poreikį ir raštišką prašymą suteikti papildomas paslaugas: sistemos parametrų konfigūravimas, diegimo paslaugos, sistemos testavimas, greitaveikos testavimas, mokymo paslaugos, projekto valdymas, trečiųjų šalių konsultavimo paslaugos, informacijos teikimas ir bendradarbiavimas taikant BDAR, infrastruktūros saugumo auditas dėl BDAR taikymo, duomenų nuasmeninimas. 

V. APLINKOS APSAUGOS VADYBOS SISTEMOS STANDARTŲ REIKALAVIMAI

	39. Tiekėjas, dalyvaujantis pirkime, turi atitikti šiuos žemiau nurodytus Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Produktų, kurių viešiesiems pirkimams ir pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ patvirtintus aplinkos apsaugos kriterijus, t. y.  tvarkos aprašo II skyriaus 4 punkto 4.3 papunkčio reikalavimus:
- turi būti įdiegęs ir taikyti aplinkos apsaugos vadybos sistemos reikalavimus pagal standartą LST EN ISO 14001 arba Europos Sąjungos aplinkosaugos vadybos ir audito sistemą (EMAS), ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais (kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba tarptautinius sertifikavimo standartus), ar kitais tiekėjo pateiktais lygiaverčiais įrodymais. 

Atitiktį reikalavimams įrodantys dokumentai: .  EMAS arba LST EN ISO 14001 sertifikatas, arba kitas lygiavertis sertifikatas, išduotas kitose valstybėse narėse įsteigtų nepriklausomų įstaigų. 
Tiekėjas kaip lygiaverčių aplinkos apsaugos vadybos užtikrinimo priemonių įrodymą, gali pateikti lygiaverčių taikomų aplinkos apsaugos vadybos priemonių aprašymą, parengtą pagal Lietuvos Respublikos aplinkos ministro 2011 m. birželio 28 d. įsakymų Nr. D1-508 patvirtinto aprašo reikalavimus (aktuali redakcija), arba kitus lygiaverčius įrodymus.

VI. KITI REIKALAVIMAI

40. Paslaugos turi būti teikiamos 12 (dvylika) mėnesių nuo sutarties pasirašymo dienos, su galimybe pratęsti 12 mėnesių. 
41. Paslaugų teikėjas negali perduoti ar kitaip perleisti savo įsipareigojimų ar Užsakovo duomenų tretiesiems asmenims be Užsakovo raštiško sutikimo.
42. Sugadintų bei prarastų Sistemos duomenų ir/ arba dokumentų atstatymą, kai gedimo priežastis yra Paslaugų teikėjo pateiktos (įdiegtos) priemonės (programinė įranga, sukurta duomenų bazė, įdiegta technologija ir pan.) netinkamas veikimas arba jos neveikimas, Paslaugų teikėjas atlieka savo lėšomis arba iš savo lėšų padengia su duomenų ir/ arba dokumentų atstatymu susijusias išlaidas. Be to, kompensuoja Užsakovo patirtus tiesioginius nuostolius, atsiradusius dėl šių sugadintų arba prarastų duomenų ir/ arba dokumentų.
43. Paslaugų teikėjas, atlikdamas numatytas paslaugas, įsipareigoja užtikrinti Užsakovo asmens ir kitų duomenų, su kuriais dirbs, apsaugą. Paslaugų teikėjo darbuotojai, prieš pradėdami darbą su Užsakovo duomenimis, privalo pasirašyti konfidencialumo pasižadėjimus ir jų originalus pateikti Užsakovui. Konfidencialumo reikalavimai taikomi ir po šios sutarties galiojimo pabaigos.



